Diari Oficial de la Generalitat Valenciana


Sumari del DOGV 9738, del 04-12-2023 (2023/12810)

RESOLUCIÓ de 29 de novembre de 2023, de la Universitat Jaume I de Castelló, per la qual es convoquen a concurs d'accés places del cos de catedràtics i catedràtiques d'universitat pel sistema de promoció interna.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9738

Data del DOGV
:   04-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12847


Data del document
:   29-11-2023

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * Universitat Jaume I

RESOLUCIÓ de 29 de novembre de 2023, de la Universitat Jaume I de Castelló, per la qual es convoquen a concurs d'accés places del cos de catedràtics i catedràtiques d'universitat pel sistema de promoció interna. [2023/12920]  
El 4 de juny de 2021 es va publicar en el Diari Oficial de la Generalitat Valenciana la Resolució de 2 de juny de 2021, del Rectorat de la Universitat Jaume I de Castelló, per la qual es fa pública l'oferta d'ocupació pública del personal docent i investigador de la Universitat Jaume I per a l'any 2021, relativa a places dels cossos docents universitaris i de professorat contractat doctor.  
De conformitat amb el que disposa l'article 71 i la disposició transitòria onzena de la Llei orgànica 2/2023, de 22 de març, del sistema universitari (LOSU), i en tot allò que no contradiga la LOSU; el Reial decret 1313/2007, de 5 d'octubre, pel qual es regula el règim dels concursos d'accés a cossos docents universitaris; el Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló (EUJI), i el Reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I (RCAUJI), aprovat pel Consell de Govern núm. 5, de 14 de maig de 2020.  
Aquest rectorat, fent ús de les competències que li atribueix la Llei orgànica 2/2023, de 22 de març, del sistema universitari (LOSU), i les previstes en l'article 71 dels Estatuts de la Universitat Jaume I, ha resolt convocar a concurs d'accés pel sistema de promoció interna per a l'accés al cos de catedràtics i catedràtiques d'universitat que es detallen en l'annex I d'aquesta resolució, dotades en l'estat de despeses del pressupost de la Universitat Jaume I, amb subjecció a les següents bases.  
  
  
Bases de la convocatòria  
  
Primera. Normes generals  
A aquest concurs li és aplicable la LOSU. En tot allò no previst en la normativa citada, el concurs es regirà pel que disposa el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic i altra legislació que li siga aplicable; la Llei 39/2015, d'1 d'octubre, del procediment administratiu comú de les administracions públiques (LPAC); el Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló (EUJI); el Reial decret 1313/2007, de 5 d'octubre, pel qual es regula el règim dels concursos d'accés a cossos docents universitaris (RDCA); el Reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I (RCAUJI); les normes de general aplicació, i aquestes bases de convocatòria.  
  
  
Segona. Requisits  
2.1. Requisits de caràcter general  
Les persones sol·licitants han de reunir els requisits generals següents:  
a) Tindre la nacionalitat espanyola o ser d'un estat membre de la Unió Europea o nacional d'aquells estats als quals, en virtut de tractats internacionals signats per la Unió Europea i ratificats per Espanya, siga aplicable la lliure circulació de treballadors i treballadores.  
També hi poden participar el o la cònjuge dels espanyols o espanyoles i de les persones nacionals d'altres estats membres de la Unió Europea, sempre que no estiguen separats de dret. Així mateix, amb les mateixes condicions, hi poden participar els i les descendents menors de vint-i-un anys o majors d'edat que siguen dependents. Així mateix, hi poden participar les persones aspirants de nacionalitat estrangera no comunitària quan, en l'estat de la seua nacionalitat, als espanyols i espanyoles se'ls reconega aptitud legal per a ocupar en la docència universitària posicions anàlogues a les del funcionariat dels cossos docents universitaris espanyols; amb aquesta finalitat, el Consell d'Universitats recaptarà informe dels ministeris d'Afers Exteriors i d'Administracions Públiques.  
b) Tindre complits els setze anys i no haver arribat a l'edat de jubilació.  
c) Posseir la capacitat funcional per a l'acompliment de les tasques.  
d) No haver sigut separat o separada, mitjançant expedient disciplinari, del servei de qualsevol de les administracions públiques, ni trobar-se inhabilitat o inhabilitada per a l'acompliment de les funcions públiques per sentència judicial ferma. En el cas de les persones aspirants que no posseïsquen la nacionalitat espanyola, el compliment d'aquest requisit comportarà no estar sotmesa a sanció disciplinària o condemna penal que impedisca en el seu estat l'accés a la funció pública.  
2.2. Requisits específics  
Les persones sol·licitants han de reunir els requisits específics següents:  
a) Poden presentar-se als concursos d'accés les persones que han sigut acreditades per al cos docent de catedràtics i catedràtiques d'universitat d'acord amb el que s'estableix en l'article 69 de la LOSU.  
  
b) Ser personal funcionari de carrera del cos de professorat titular d'universitat o de l'escala d'investigadors i investigadores científics dels organismes públics d'investigació, que hagen prestat, com a mínim, dos anys de serveis efectius amb aquesta condició.  
2.3. Els requisits establits en aquesta base han de complir-se en el moment de finalització del termini de presentació de sol·licituds i mantindre's fins al moment de la presa de possessió com a funcionari o funcionària de carrera.  
  
Tercera. Presentació de sol·licituds  
3.1. El termini per a presentar la sol·licitud de participació en aquest procés selectiu és de vint dies hàbils comptadors des de l'endemà de la publicació d'aquesta convocatòria en el BOE.  
Les sol·licituds han de presentar-se per via electrònica. El tractament de la informació per mitjans electrònics tindrà en compte el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions aplicables.  
Per a presentar la sol·licitud per via electrònica és necessari posseir un certificat digital de signatura electrònica, el DNI electrònic o el sistema d'identificació Vm@li.  
Quan s'utilitze l'opció «Registrar compte amb nom d'usuari» s'ha d'adjuntar una còpia del DNI. La sol·licitud s'ha de formalitzar en línia a través del Registre Electrònic de la Universitat Jaume I, mitjançant el Tauler d'Anuncis Oficial (TAO-UJI): https://www.uji.es/seu/info-adm/tao/.  
S'ha d'utilitzar obligatòriament el model de sol·licitud que apareix en l'annex II de la convocatòria i juntament amb aquesta, s'ha d'entregar la següent documentació en format PDF:  
a) Còpia del document nacional d'identitat vigent. Les persones que no tinguen la nacionalitat espanyola han de presentar una còpia del document acreditatiu de la nacionalitat, targeta d'identitat o una còpia del passaport.  
b) Certificacions que acrediten el compliment dels requisits específics que assenyala la base segona per a participar en el concurs d'accés.  
  
c) Justificació del pagament de les taxes o certificat acreditatiu de la seua bonificació o exempció.  
3.2. Drets d'examen i forma de pagament  
L'import de la taxa per drets d'examen és de 30 euros.  
3.2.1 Bonificacions  
Els membres d'una família nombrosa de categoria general o d'una família monoparental de categoria general gaudeixen d'una bonificació del 50 % de la quota íntegra, és a dir, l'import és de 15 euros.  
  
3.2.2. Exempcions  
Gaudeixen d'exempció del pagament de la taxa:  
a) Els membres d'una família nombrosa de categoria especial o d'una família monoparental de categoria especial.  
b) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
c) Les persones amb un grau de discapacitat igual o superior al 33 %.  
d) Les persones que estiguen en situació d'exclusió social si aquesta és acreditada per l'òrgan competent en matèria de benestar social de l'ajuntament de residència.  
3.2.3. Forma de pagament  
El pagament de la taxa es realitzarà mitjançant targeta de crèdit o dèbit, a través de l'enllaç previst en la corresponent convocatòria publicada en el TAO-UJI. S'ha d'optar per la bonificació en el cas que es tinga dret.  
3.2.4. Juntament amb la sol·licitud s'ha d'adjuntar el certificat acreditatiu de la bonificació o exempció del pagament de la taxa.  
L'abonament dels drets d'examen o, si escau, la justificació de la concurrència d'alguna de les causes d'exempció total o parcial d'aquest ha de fer-se dins de termini de presentació de sol·licituds. En cas contrari es procedirà a l'exclusió de la persona sol·licitant. En cap cas el pagament de la taxa dels drets d'examen o la justificació de la concurrència d'alguna de les causes d'exempció total o parcial d'aquest suposa la substitució del tràmit de presentació, dins del termini i en la forma escaient, de la sol·licitud de participació en el procés selectiu.  
3.3. Procedeix la devolució de les taxes per drets d'examen únicament en els supòsits i a través dels procediments contemplats en l'article 1.2-6 de la Llei 20/2017, de 28 de desembre, de la Generalitat, de taxes.  
  
Quarta. Admissió de les persones aspirants  
4.1. Finalitzat el període de presentació de sol·licituds, si totes les sol·licituds presentades s'ajusten a la convocatòria, el Rectorat de la Universitat Jaume I dictarà, en el termini màxim de vint dies hàbils, una resolució en la qual elevarà a definitiva la llista de persones aspirants admeses. En cas contrari, i en el mateix termini, el Rectorat dictarà una resolució en la qual es declararà aprovada la llista provisional de persones admeses i excloses i s'indicarà, respecte d'aquestes últimes, la causa d'exclusió. En l'esmentada resolució s'ha d'indicar a les persones interessades que, si no l'esmenen en el termini improrrogable de deu dies hàbils, perdran el dret de participar en el concurs. Finalitzat aquest termini, s'elevarà a definitiva la llista provisional amb les modificacions que pertoquen.  
4.2. Aquestes resolucions es publicaran en el TAO-UJI dins de la convocatòria de la qual es tracte.  
4.3. Contra la resolució que aprova la llista definitiva de persones admeses, les que hagen resultat excloses podran interposar un recurs en els termes previstos en els articles 123 i següents de la LPAC.  
  
  
Cinquena. Protecció de dades personals  
5.1. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, s'informa que el responsable del tractament de les dades tractades en aquesta convocatòria és la Universitat Jaume I.  
5.2. La base legal per al tractament de les dades personals és la necessitat de gestionar el procediment de selecció de personal i provisió de llocs de treball d'aquesta convocatòria.  
5.3. No estan previstes cessions o transferències internacionals de les dades personals tractades.  
5.4. La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, que preveu l'article 5 de l'esmentada Llei 3/2018. Aquests drets s'han d'exercir, per escrit, davant de la Secretaria General de la Universitat. https://ujiapps.uji.es/reg/rest/publicacion/solicitud\_generica.  
5.5. En cas de reclamació, l'autoritat competent és l'Agència Espanyola de Protecció de Dades.  
5.6. Les dades es conservaran en virtut de la legislació aplicable a aquest tractament.  
  
Sisena. Comissions dels concursos d'accés i desenvolupament del concurs  
6.1. La composició de les comissions, que figuren a l'annex I d'aquesta convocatòria, el règim de substitucions dels seus membres, la constitució, el desenvolupament del concurs i la proposta de provisió, s'efectuaran d'acord amb l'article 101 del Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló, i els articles del 5 al 9 del RCAUJI.  
6.2. Els criteris generals d'avaluació d'aplicació per a les comissions seran els previstos en l'annex III.  
6.3. Contra la proposta de la comissió dels concursos d'accés, les persones sol·licitants poden presentar reclamació davant del Rectorat en el termini màxim de deu dies hàbils comptadors des de l'endemà de la publicació.  
  
Setena. Proposta de provisió de places i nomenaments  
7.1. A la vista de la puntuació atorgada a les persones aspirants en la prova, la comissió proposarà la candidatura per a ocupar la plaça. En cap cas la comissió pot proposar que ha superat el procés selectiu un nombre superior d'aspirants al de places convocades. Qualsevol proposta de persones aprovades que contravinga el que s'estableix serà nul·la de ple dret.  
  
7.2. El concurs pot concloure amb la proposta de la comissió de no provisió de la plaça tenint en compte el que es disposa en la normativa d'aplicació.  
7.3. La proposta motivada de provisió s'ha de fer pública en el termini màxim de cinc dies naturals comptadors des de l'endemà a la finalització de la prova, en el lloc de celebració del concurs i en el tauler d'anuncis del departament en què estiga adscrita la plaça. La proposta de provisió indicarà els possibles mitjans d'impugnació que poden utilitzar les persones interessades i romandrà exposada, almenys, fins a la finalització del termini per a interposar recurs administratiu.  
  
7.4. El president o presidenta de la comissió, una vegada efectuada i publicada la proposta de provisió, ha de remetre al Rectorat, en un termini màxim de cinc dies naturals, un exemplar de totes les actes i informes, juntament amb una certificació del secretari o secretària de la comissió sobre l'inici del període d'exposició pública de la proposta de provisió.  
7.5. El candidat o candidata que es propose ha de presentar, en el termini màxim de vint dies hàbils següents al de la finalització de l'actuació de la comissió, en el Registre General de la Universitat o per qualsevol dels altres procediments assenyalats en l'article 16 de la Llei 39/2015, d'1 d'octubre, del procediment administratiu comú de les administracions públiques:  
- La documentació acreditativa del compliment dels requisits que s'estableixen en la convocatòria.  
- Els requisits generals per a l'accés a la funció pública:  
a) Una còpia del document nacional d'identitat o, si no es té la nacionalitat espanyola, del document oficial equivalent en vigor que acredite la seua nacionalitat.  
b) Certificat de posseir la capacitat funcional per a l'acompliment de les tasques, expedit per la Unitat de Prevenció i Gestió Mediambiental de l'UJI.  
c) Una declaració jurada de no haver estat separat o separada per resolució ferma d'expedient disciplinari, del servei de cap administració pública (de l'Estat, autonòmica, local o institucional), ni estar inhabilitat o inhabilitada per sentència ferma per a l'exercici de les funcions públiques.  
d) Les persones nacionals de la resta d'estats membres de la Unió Europea o d'algun estat en el qual en virtut dels tractats internacionals signats per la Unió Europea i ratificats per Espanya, s'aplique la lliure circulació de treballadors i treballadores, han d'acreditar mitjançant declaració jurada o promesa que no es troben sotmeses a sanció disciplinària o condemna penal que impedisca, en el seu estat, l'accés a la funció pública, de conformitat amb el que s'estableix en l'article 7.2 del Reial decret 543/2001, de 18 de maig.  
e) La documentació acreditativa de reunir els requisits que estableix l'article 69 de la LOSU.  
f) Les persones que tinguen la condició de funcionaris o funcionàries de carrera en actiu estan exemptes de justificar la documentació i els requisits, però han de presentar un certificat del ministeri o l'organisme del qual depenen per a acreditar aquesta condició i totes les circumstàncies que consten en el seu full de serveis.  
7.6. El Rectorat, en un termini màxim de trenta dies hàbils comptadors des de l'endemà de la publicació de la proposta de provisió nomenarà la persona proposada. El nomenament es publicarà en el BOE, en el Diari Oficial de la Generalitat Valenciana i en el Tauler d'Anuncis Oficial de la Universitat Jaume I (TAO-UJI), i es comunicarà als registres corresponents i al Consell d'Universitats. Aquest nomenament s'inscriurà en el corresponent registre de personal i especificarà la denominació de la plaça, el cos i l'àrea de coneixement i el centre al qual s'adscriu, i també el número corresponent en la relació de llocs de treball.  
7.7. En el termini màxim de vint dies hàbils comptadors des de l'endemà de la publicació del nomenament en el BOE, el candidat o candidata proposat ha de prendre possessió de la plaça. En aquest moment adquireix la condició de funcionari o funcionària del cos docent universitari de què es tracte, amb els drets i els deures que li són propis.  
  
7.8. La plaça obtinguda després del concurs d'accés ha d'exercir-se almenys durant dos anys abans de poder participar en un nou concurs per a obtindre una plaça en una altra universitat.  
  
Vuitena. Reclamacions  
8.1. Contra la proposta de la comissió es pot presentar reclamació davant del Rectorat en el termini màxim de deu dies hàbils. Si s'admet a tràmit la reclamació, se suspendran els nomenaments fins a la seua resolució definitiva.  
8.2. La proposta de resolució del Rectorat sobre aquestes reclamacions correspon a la comissió de reclamacions prevista en l'article 73 de la LOSU, i en l'article 103 dels Estatuts d'aquesta universitat.  
  
8.3. La resolució del Rectorat, prèvia proposta vinculant de la comissió de reclamacions, esgota la via administrativa i és impugnable davant la jurisdicció contenciosa administrativa.  
  
Novena. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar, amb caràcter potestatiu, recurs de reposició davant del mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació, o directament interposar recurs contenciós administratiu davant el Jutjat Contenciós Administratiu de Castelló, dins del termini de dos mesos comptadors des de l'endemà de la recepció de la notificació.  
Tot açò sense perjudici de qualsevol altre recurs o acció que es considere procedent.  
  
Castelló de la Plana, 29 de novembre de 2023. La rectora, p. c. d. (R 24.05.2022; DOGV 27 de maig), el vicerector d'Ordenació Acadèmica i Professorat: Joaquín Beltrán Arandes.  
   
  
ANNEX I  
Cos: catedràtics i catedràtiques d'universitat  
  
Classe de convocatòria: concurs per a l'accés al cos de catedràtics i catedràtiques d'universitat per promoció interna  
  
1. Àrea de coneixement: Comunicació Audiovisual i Publicitat  
Número de places: 1 Plaça número: 21811  
Departament: Ciències de la Comunicació  
Perfil docent: Estratègies de la Comunicació, Estratègies de Publicitat i Relacions Públiques en el grau en Publicitat i Relacions Públiques  
Perfil investigador: Estudis de/sobre comunicació estratègica i organitzacional. Estudis-investigació de/sobre publicitat (comunicació publicitària)  
  
  
  
  
  
  
Comissió titular  
President: José Javier Marzal Felici. CU. Universitat Jaume I de Castelló  
Vocal 1r: Victoria Tur Viñes. CU. Universitat d'Alacant  
Vocal 2n: Gloria Jiménez Marín. CU. Universidad de Sevilla  
  
Comissió suplent  
Presidenta: Eloísa Fernanda Nos Aldás. CU. Universitat Jaume I de Castelló  
Vocal 1r: Patricia Núñez Gómez. CU. Universidad Complutense de Madrid  
Vocal 2n: Raúl Rodríguez Ferrandiz. CU. Universitat d'Alacant  
  
  
2. Àrea de coneixement: Comunicació Audiovisual i Publicitat  
Número de places: 1 Plaça número: 21757  
Departament: Ciències de la Comunicació  
Perfil docent: Narrativa Audiovisual, Tecnologia de la Comunicació en el grau en Periodisme  
Perfil investigador: Estudis de/sobre cine, jocs digitals  
 (estudis de jocs)  
  
  
Comissió titular  
President: José Javier Marzal Felici. CU. Universitat Jaume I de Castelló  
Vocal 1r: Victoria Tur Viñes. CU. Universitat d'Alacant  
Vocal 2n: Fernando Javier Canet Centellas. CU. Universitat Politècnica de València  
  
Comissió suplent  
Presidenta: Eloísa Fernanda Nos Aldás. CU. Universitat Jaume I de Castelló  
Vocal 1r: Raúl Rodríguez Ferrándiz. CU. Universitat d'Alacant  
Vocal 2n: Begoña Gutiérrez San Miguel. CU. Universidad de Salamanca  
  
  
  
3. Àrea de coneixement: Biblioteconomia i Documentació  
Número de places: 1 Plaça número: 21576  
Departament: Traducció i Comunicació  
Perfil docent: Documentació aplicada a la Traducció i la Interpretació en el grau en Traducció   
i Interpretació  
Perfil investigador: 5701.06 Documentació, 5701.12 traducció  
  
  
Comissió titular  
  
Presidenta: Rosa San Segundo Manuel. CU. Universidad Carlos III de Madrid  
Vocal 1r: José Antonio Gómez Hernández. CU. Universidad de Murcia  
Vocal 2n: José Antonio Cordón García. CU. Universidad de Salamanca  
  
Comissió suplent  
President: Juan Carlos Valderrama Zurián. CU. Universitat de València  
Vocal 1r: María Pinto Molina. CU. Universidad de Granada  
Vocal 2n: Antonia Ferrer Sapena. CU. Universitat Politècnica de València  
  
  
  
  
  
4. Àrea de coneixement: Llenguatges i Sistemes Informàtics  
Número de places: 1 Plaça número: 21832  
Departament: Llenguatges i Sistemes Informàtics  
Perfil docent: Programació Avançada, Taller d'Enginyeria del Software en el grau en Enginyeria Informàtica  
Perfil investigador: 1203.04 Intel·ligència Artificial, 6105.99 Avaluació i Diagnòstic en Psicologia. Altres (Salut Digital)  
  
  
Comissió titular  
President: Rafael Berlanga Llavorí. CU. Universitat Jaume I de Castelló  
Vocal 1r: María Carmen Juan Lizandra. CU. Universitat Politècnica de València  
Vocal 2n: Encarnación Segarra Soriano. CU. Universitat Politècnica de València  
  
Comissió suplent  
President: José Salvador Sánchez Garreta. CU. Universitat Jaume I de Castelló  
Vocal 1r: Miguel Chover Sellés. CU. Universitat Jaume I de Castelló  
Vocal 2n: Eva Onaindia de la Rivaherrera. CU. Universitat Politècnica de València  
  
  
5. Àrea de coneixement: Química Física  
Número de places: 1 Plaça número: 21142  
Departament: Química Física i Analítica  
Perfil docent: Química Física  
Perfil investigador: Química física  
  
  
Comissió titular  
President: Josep Hilari Planelles Fuster. CU. Universitat Jaume I de Castelló  
Vocal 1r: Enrique Ortí Guillén. CU. Universitat de València  
Vocal 2n: Rosa María Llusar Barelles. CU. Universitat Jaume I de Castelló  
  
Comissió suplent  
  
President: Vicente Moliner Ibáñez. CU. Universitat Jaume I de Castelló  
Vocal 1r: Vicent Sixte Safont Villarreal. CU. Universitat Jaume I de Castelló  
Vocal 2n: Sergio Martí Forés. CU. Universitat Jaume I de Castelló  
  
  
6. Àrea de coneixement: Química Orgànica  
Número de places: 1 Plaça número: 21524  
Departament: Química Inorgànica i Orgànica  
Perfil docent: Química Orgànica I en el grau en Química  
Perfil investigador: 2306.99 Química orgànica. Altres (química supramolecular), 2302.24 Pèptids, 2210.01  
 Catàlisi  
  
  
Comissió titular  
President: Eduardo García-Verdugo Cepeda. CU. Universitat Jaume I de Castelló  
Vocal 1r: Ester Vázquez Fernández-Pacheco. CU. Universidad de Castilla-La Mancha  
Vocal 2n: Eva Falomir Ventura. CU. Universitat Jaume I de Castelló  
  
Comissió suplent  
President: Juan Felipe Miravet Celades. CU. Universitat Jaume I de Castelló  
Vocal 1r: Sara Iborra Chornet. CU. Universitat Politècnica de València  
Vocal 2n: Beatriu Escuder Gil. CU. Universitat Jaume I de Castelló  
  
  
  
  
ANNEX III  
  
Criteris generals d'avaluació d'aplicació per les comissions que han de resoldre els concursos d'accés a places de funcionariat dels cossos docents universitaris  
  
Per a la valoració dels candidats i candidates en els concursos d'accés a places de funcionariat docent, les comissions fixaran uns criteris específics adequats al perfil de les places que en tot cas s'ajustaran als criteris generals següents.  
  
Catedràtics i catedràtiques d'universitat  
Criteris generals d'avaluació Percentatge  
Activitat i projecte investigador 50  
Activitat i projecte docent 30  
Coneixement de la llengua pròpia 5  
Coneixement de la llengua anglesa 5  
Experiència en gestió i administració 10